Kui Toobija teekonnaks valmistus,  leidis ta reisikaaslase, kes nimetas end saladuslikult kahe nimega:  Asarja, suure Ananja poeg. Isa julgustas poega koos selle inimesega minema ja lisas: "Aga Jumal, kes taevas elab, andku teile head teed ja tema ingel mingu koos teiega!" Ent Tobit ei aimanudki, et tema soov sai teoks: Asarja oli peaingel  Raafael ise. Toobijat saatis kaitseingel. Tigrise jõe ületamisel ründas Toobijat suur kala, kelle Raafael käskis kinni püüda ning säilitada eluka süda, maks ja sapp. Süda ja maks pidid peletama eemale saatana, sapp aga tegema pimeda jälle nägijaks.